મિન્હાજુલ કૂરઆન સંસ્થાના પ્રમુખ નાદેઅલી સૈયદે કહ્યું કે, કરજણમાં ડો.કાદરીના ધાર્મિક સભા ન યોજાય તે માટે કેટલાક ઈર્ષાળુઓ ભોળી પ્રજાને ઉશ્કેરી રહ્યા છે. પરંતુ ડો. કાદરી અણીશુદ્ધ વ્યક્તિત્વ ધરાવે છે. તેમની પ્રતિષ્ઠા વિશ્વભરમાં ફેલાયેલી છે. ડો.કાદરીને સમગ્ર મુસ્લિમ અને હિંદુ સમાજ માનની દૃષ્ટીથી જુએ છે. તેમણે ક્યારેય કોઈ ધર્મ વિરૂદ્ધ ઉશ્કેરણી કરી નથી. વર્ષાથી ડો.કાદરીના પ્રવચનો ટી.વી પર સાંભળનાર કરોડો દર્શકો તેમની પ્રશંસા કરે છે. ડો. કાદરીના પુસ્તકો, જાહેર કાર્યક્રમો કે ઈન્ટરનેટ પરના લખાણોનો કોઈએ વર્ષાથી વિરોધ કર્યા નથી તેમ જણાવતા નાદેઅલીએ ઉમેર્યુ કે, કરજણમાં ડો. કાદરીના કાર્યક્રમનું આયોજન થતાં જ વિઘ્ન સંતોષીઓએ મોરચો માંડયો છે. તેમના પેટમાં કેમ દુખે છે.? તે બુદ્ધિજીવી મુસ્લિમ પ્રજા સમજી ગઈ છે. ડો. કાદરીના કાર્યક્રમ અંગે સરકાર તમામ પાસા ચકાસી રહી છે, ત્યારે આવા ઈર્ષાળુઓ મૌન રેલી તથા અન્ય ક્રાર્યક્રમો યોજીને જનતાની ઉશ્કેરણી કરી રહ્યા છે.